Diari Oficial de la Generalitat Valenciana


Sumari del DOGV 4099, del 03-10-2001 (2001/9288)

ACORD de 27 de juliol de 2001, de la Comissió Territorial d'Urbanisme de València, relatiu a la modificació número 5 del Pla General d'Ordenació Urbana i pla de reforma interior de la unitat d'execució número 13 de Moncada.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9288


Data del document
:   27-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Correcció d'errades

 Descriptors 

:   * Moncada
    * pla d'urbanisme

ACORD de 27 de juliol de 2001, de la Comissió Territorial d'Urbanisme de València, relatiu a la modificació número 5 del Pla General d'Ordenació Urbana i pla de reforma interior de la unitat d'execució número 13 de Moncada. [2001/S9288]
  
Vist l'expedient remés per l'Ajuntament de Moncada referit a la modificació número 5 del Pla General d'Ordenació Urbana i pla de reforma interior de la unitat d'execució número 13, i de conformitat amb els següents:
  
Antecedents de fet
  
Primer
  
En data 20 de maig de 1999 es va presentar davant del notari i a l'Ajuntament la modificació número 5 del Pla General d'Ordenació Urbana i la delimitació amb avantprojecte d'urbanització de la unitat d'execució número 13, i s'exposa al públic mitjançant anuncis en el Diari Oficial de la Generalitat Valenciana de data 15 de març de 2000 i el periòdic Levante de data 7 de març de 2000.
  
En el ple municipal de data 3 de juny de 1999 s'aprova la suspensió de llicències en l'àmbit corresponent a la modificació número 5 del Pla General d'Ordenació Urbana, i s'informa públicament mitjançant anunci en el Diari Oficial de la Generalitat Valenciana de data 18 de juny de 1999.
  
Amb data 4 de juny de 1999 i vist l'interés de la mercantil Proyectos para el Desarrollo de Actuaciones Urbanas, SL, per a delimitar i desenvolupar una unitat d'execució en la zona on s'inclouen els terrenys a què es referia la modificació número 5, es firma un conveni urbanístic entre l'Ajuntament i la dita mercantil, i s'encarrega a la dita mercantil la redacció de la documentació necessària per a tramitar la delimitació i el desenvolupament de la unitat d'execució pretesa.
  
Amb data 30 de novembre de 2000 s'acorda per ple municipal l'aprovació provisional de la modificació número 5 del Pla General d'Ordenació Urbana.
  
Amb data 3 de maig de 2001 s'acorda per ple municipal l'aprovació provisional del pla de reforma interior comprensiu de la delimitació de la unitat d'execució número 13, l'aprovació definitiva del programa per a l'actuació integra sobre la unitat d'execució número 13, i s'estableix la gestió indirecta i s'adjudica el PAI a la mercantil Proyectos para el Desarrollo de Actuaciones Urbanas, SL, en qualitat d'agent urbanitzador.
  
Segon
  
La modificació puntual consta de memòria, plans d'informació i plans d'ordenació. El pla de reforma interior consta de memòria informativa, memòria justificativa, plans d'informació i plans d'ordenació.
  
Tercer
  
L'objecte de la modificació puntual és la millora de la connexió viària entre el carrer Major, on s'ubica en l'actualitat l'Ajuntament i el carrer del Regne de València, per a això s'obrin dos nous vials, i es millora notablement les condicions d'accessibilitat de la zona.
  
Al mateix temps es pretén dotar a l'Ajuntament d'una zona d'aparcament adequada, de la qual es manca en aquest moment, i és necessària per l'estretor del vial pel qual s'accedeix a aquest.
  
Quant al pla de reforma interior el seu objecte és la delimitació d'una unitat d'execució, per a afavorir la inserció en la trama urbana de la zona per la qual es resol la seua gestió i es recolza en la nova configuració de l'estructura urbana resultant de la modificació puntual número 5 del Pla General d'Ordenació Urbana que es tramita conjuntament.
  
Així mateix s'inclou una àrea de repartiment coincident amb la unitat d'execució referida.
  
Quart
  
L'abast de la modificació suposa:
  
- La reducció de superfície de la zona verda EL-701.
  
- La reducció de superfície de l'espai lliure EL-602.
  
- L'augment de superfície de la zona verda EL-315 i de l'equipament SP-602.
  
- El canvi en la titularitat de la zona verda EL-406, que passa de titularitat privada a pública.
  
- Disminució de la superfície de l'equipament públic SP-604, i s'utilitzen 951 m2 de la parcel·la original per a viari públic - aparcament.
  
- El canvi en la titularitat de l'equipament SP-604, que passa de titularitat pública a privada.
  
- La delimitació d'una unitat d'execució ?la núm. 13- àmbit de gestió que facilitarà el desenvolupament urbà de la zona.
  
- La delimitació d'una àrea de repartiment, que coincideix amb la unitat d'execució i el càlcul del seu aprofitament tipus.
  
- La qualificació de 4.370 m2 d'equipament servei públic ?bombers- situat en sòl no urbanitzable comú al nord de la zona industrial Moncada II.
  
Cinqué
  
No s'han sol·licitat informes durant la tramitació de l'expedient.
  
Sisé
  
Moncada té Pla General d'Ordenació Urbana aprovat definitivament per la Comissió Territorial d'Urbanisme en data 27 de juliol de 1989.
  
Seté
  
La Comissió Informativa de la Comissió Territorial d'Urbanisme de València, en sessió del 24 de juliol de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 48, per remissió de l'article 52 i 55, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 i 28 de la LRAU.
  
Tercer
  
Tenint present que no es modifica l'aprofitament que sobre la unitat delimitada estableix el Pla General d'Ordenació Urbana, s'ha de complir l'article 55.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i es manté la proporció i la qualitat de les dotacions previstes respecte a l'aprofitament.
  
En el següent quadre es comparen les superfícies de les dotacions incloses en la unitat:
  
 Segons Segons
  
Dotació PGOU proposta Diferència
  
 (m2) (m2) (m2)
  
EL-315 2.050 2.286 +236
  
EL-406 Privat 1.379 +1.379
  
SP-602 790 790 0
  
EL-602 1867 516 -570
  
Total + 1.045
  
Es comprova, per tant, que la superfície total corresponent a dotacions públiques en la nova ordenació supera l'existent en el Pla General d'Ordenació Urbana, per la qual cosa no es produeix una minva en la proporció i la qualitat de les dotacions públiques previstes en la unitat d'execució.
  
Quant a la variació que es produeix en dotacions exteriors a la unitat d'execució ?EL-701 i SP-604-, en el primer d'aquests es produeix una disminució de superfície de 75 m2 i el segon que disposava de 2.520 m2 passa a aparcament públic en 951 m2 i la resta queda com a sòl dotacional però amb caràcter privat. Aquestes disminucions es compensen amb la qualificació de 4.370 m2 d'equipament servei públic ?bombers- situat en sòl no urbanitzable comú al nord de la zona industrial Moncada II.
  
Es comprova així el manteniment de la proporció i la qualitat de les dotacions públiques en el sòl urbà de la població.
  
S'entén que encara que la modificació puntual ha sigut presentada per una mercantil privada, l'administració municipal fa seua, mitjançant l'aprovació provisional en Ple, la proposta relativa a la creació de l'equipament servei públic ?bombers- situat en sòl no urbanitzable comú al nord de la zona industrial Moncada II, atés que la dita modificació és exterior a la unitat d'execució número 13 i no està relacionada amb aquesta.
  
Quart
  
Les determinacions contingudes tant en la modificació com en el pla de reforma interior es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de modificacions de plans generals i plans de reforma Interior de municipis de menys de 50.000 habitants, de conformitat amb el que disposa els articles 55.1 i 39 i en l'article 54.2.B de la Llei Reguladora de l'Activitat Urbanística, en relació amb els articles 9.1 i 10.A, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 27 de juliol de 2001, acorda aprovar definitivament la modificació número 15 i el pla de reforma interior de la unitat d'execució número 13, ambdós del Pla General d'Ordenació Urbana del municipi de Moncada.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 27 de juliol de 2001.- El secretari de la Comissió Territorial d'Urbanisme: José Manuel Palau Navarro.